**Albus**

**Albus** (-a, *-um.*) est color qui aut absentia ullius coloris vel omnibus lucis coloribus commixtis definiri potest. Albus color est nivis et agnorum. Romae antiquae mulieres vestibus albis indutae funera sequebantur; sed et in aliis ritibus sacrificiisque albae vestes induebantur, nam 

> Alba decent Cererem; vestes Cerealibus albas  
> 
> Sumite,
> 
> 

ut Ovidius monet; et simulacra deorum ipsorum vestibus albis decorabantur, nam, ut Cicero affirmat,

> Color albus praecipue decorus deo est, cum in ceteris, tum maxime in textili.
> 
>

In Latinitate classica
----------------------

Servius alba et candida sic distinguit:

> Aliud est candidum, id est, quadam nitenti luce perfusum esse, aliud album, quod pallori constat esse vicinum
> 
> 

Interdum simpliciter lucidum quoddam significat et atro colori opponitur, e.g. apud Plautum:

> Album an atrum vinum potas?
> 
> 

vel Ciceronem:

> Democritus luminibus amissis alba discernere et atra non poterat.
> 
> 

*Albus an ater sis, nescio* proverbium est de eo, quem omnino nescimus nec scire volumus, quod Catullus (93), Cicero, Quintilianus aliique utuntur.

Interdum albus et nigro opponitur.

Varia
-----

Symbolice? albo colore puritatem significamus, quamobrem, quae mulieres in matrimonium ducuntur, vestibus albis ornari solent.

Albicolores etiam homines ex Europa orti vocantur. 

In bello, vexillum album est signum deditionis.

Pinacotheca
-----------

* Alba Caroli Darwin barbaAlba Caroli Darwin barba
* Conclavia albaConclavia alba
* Vestis albaVestis alba
* Alea alba, punctis nigris factaAlea alba, punctis nigris facta
* Ovum album Galli galli domesticiOvum album *Galli galli domestici*

Notae
-----

1. ↑  *Fasti* IV 619.
2. ↑  *De legibus* II 18.
3. ↑  Ad *Georgica*, III 82.
4. ↑  *Menaechmi*, V 5. 17.
5. ↑  *Tusculanae disputationes*, V 39.
6. ↑  *Philippicarum* II 16.
7. ↑  I 11, 38.
8. ↑  Lucretius II 811-812; Ciceronis *de divinatione* III 9.

Nexus interni
-------------

* Albidus
* Albinismus
* Candidus
* Eburneus
* Niveus

Aliud inceptum vicipaediae
--------------------------


|  |  |
| --- | --- |
|  | Vide **albus** in **Victionario**. |

Nexus externi
-------------

 *Haec pagina verba incorporat ex Aegidii Forcellini* Lexico Totius Latinitatis*, 1775. Versio interretialis*

* glossa-dictionary **(Latine, Anglice)**
* De albo colore in *Libello de coloribus* Antonii Thylesii

  

Colores Latini: series paginarum brevium

|  |  |
| --- | --- |
|  |  |
| 

|  |  |
| --- | --- |
| Circa album | Albus • Candidus • Niveus • Lacteus • Albidus • Eburneus |
| Circa flavum | Flavus • Luteus • Croceus • Luridus • Helvolus • Gilvus • Chlorus |
| Circa fulvum | Fulvus • Aurantius • Aureus • Aureolus • Rufus |
| Circa rubrum | Roseus • Flammeus • Rufus • Ruber • Rubicundus • Rubidus • Rutilus • Sanguineus • Coccineus • Russus • Githagineus • Puniceus |
| Circa fuscum | Ravus • Ochroleucus • Gilvus • Ochraceus • Brunneus • Fuscus • Aquilus • Ferrugineus • Aeruginosus |
| Circa viridem | Viridis • Virens • Prasinus • Olivaceus • Chlorus • Gilvus • Callainus |
| Circa caeruleum | Azureus • Caeruleus • Indigoticus • Lividus • Ultramarinus • Caesius • Glaucus • Cyaneus • Cyaninus • Callainus • Venetus • Aeruginosus |
| Circa violaceum | Purpureus • Rubropurpureus • Violaceus • Puniceus • Lilacinus |
| Circa canum | Argenteus • Canus • Cinereus • Griseus • Caesius • Glaucus |
|  Circa nigrum | Ater • Atratus • Niger • Nigritus • Furvus • Piceus • Pullus • Fuligineus |

 |
|  |